Når serie A kom i gang høsten 2006 var konklusjonene fra den omfattende skandalen at Juventus ble flyttet ned til serie B og fratatt sine to siste seriemesterskap, fra 2004–05 og 2005–06. Serie A-lagene Fiorentina, Lazio, Milan og Reggina Calcio hadde fått poengstraffer. I tillegg ble klubber i serie B og en rekke enkeltpersoner, både i klubbene og dommere, straffet med bøter og utestengelser.